laion/Wikipedia-Exotic huggingface dataset:
სვერდრუპის კუნძულები

სვერდრუპის კუნძულები (ინგლ. Sverdrup Islands) — კუნძულები კანადის არქტიკული არქიპელაგის ჩრდილოეთ ნაწილში, დედოფალ ელისაბედის კუნძულთა ჯგუფში. დიდი კუნძულებია აქსელ-ჰეიბერგი, ამუნდ-რინგსენი, ელეფ რინგსენი. ფართობი დაახლოებით 75 ათ. კმ². კუნძულ ელეფ-რინგსენზე არის მეტეოსადგური. სახელი ეწოდა პოლარეთის ნორვეგიელი მკვლევრის ო.სვერდრუპის პატივსაცემად. ქართული საბჭოთა ენციკლოპედია, ტ. 9, გვ. 315, თბ., 1985 წელი
ცხენიშწყარი

ცხენიშწყარი, ცხენისწყარი — მდინარე საქართველოში, აფხაზეთის ავტონომიური რესპუბლიკის ოჩამჩირის მუნიციპალიტეტში, ერთვის შავ ზღვას. სათავე აქვს კოდორის ქედის სამხრეთ კალთაზე, ზღვის დონიდან 792 მ სიმაღლეზე. სიგრძე 27 კმ, აუზის ფართობი 61 კვ. კმ. საზრდოობს წვიმის, თოვლისა და მიწისქვეშა წყლით. ახასიათებს წყალმოვარდნები მთელი წლის განმავლობაში. შედარებით წყალმცირეა ზაფხულში. საშუალო წლიური ხარჯი შესართავთან 1,61 მ³/წმ. აფხაზავა ი., ქართული საბჭოთა ენციკლოპედია, ტ. 11, თბ., 1987. — გვ. 251.
ღარულა

ღარულა — მდინარე საქართველოში, ონის მუნიციპალიტეტში. სათავე აქვს მაღრან-დვალეთის კავკასიონის სამხრეთ კალთაზე, ზღვის დონიდან 3025 მ სიმაღლეზე. მდინარე რიონს ერთვის მარცხნიდან სოფელ ღართან. სიგრძე 26,8 კმ, აუზის ფართობი 117,5 კვ.კმ. საშუალო წლიური ხარჯი 3,59 მ³/წმ. საზრდოობს თოვლის, წვიმისა და მიწისქვეშა წყლით. წყალდიდობა გაზაფხულზე და ზაფხულის პირველ ნახევარშია, წყალმცირობა — ზამთარში, წვიმებით გამოწვეული წყალმოვარდნები ზაფხულსა და შემოდგომაზე. აფხაზავა ი., ქართული საბჭოთა ენციკლოპედია, ტ. 10, თბ., 1986. — გვ. 584.
ცხვარიო

ცხვარიო, მეჭეჭებიანი ქამა (ლათ. Agaricus tabularis) — ბაზიდიუმიანი სოკო ქამასოკოს გვარისა. საჭმელი სოკოა. იხმარება ახალი. გავრცელების არეალი მოიცავს ევრაზიასა და ჩრდილოეთ ამერიკას. იზრდება ზაფხულ-შემოდგომით. სამეცნიერო სინონიმები: Agaricus anomalus var. tabularis Fr., Cortinarius tabularis (Fr.) Fr., Dermocybe tabularis (Fr.) Wünsche, Die Pilze. ქუდის დიამეტრი 5–20 სმ-მდე აღწევს. მოთეთრო, ბრტყლად ამობურცული, მკვრივი, ხორცოვანი. ზედაპირი დაფარულია ღრმადდახეთქილი და საკმაოდ დიდი ქერცლებით. ფირფიტები ვიწროა, თავიდან თეთრი ან მოთეთრო, მოგვიანებით — მურა-მოყავისფრო. ფეხი მოთეთრო, 3–4 სმ-მდე სიგრძისა და 1–3 სმ-მდე სისქისაა, საკმაოდ ფართო, სქელი და მკვრივი. აქვს საკმაოდ სქელი საყელო. რბილობი მოთეთრო, შეხებისას ან გადატეხვისას ჰაერზე მოყვითალო შეფერილობას იღებს. სპორები — განიერ-ელიფსური, მურა-მეწამული, 8–12×5–8 მკმ. კარგ საჭმელ სოკოდ ითვლება. განოიყენება ახალი. გავრცელების არეალი მოიცავს ევრაზიასა და ჩრდილოეთ ამერიკას. შეტანილია უკრაინის წითელ წიგნში. იზრდება ნიადაგზე, სუბალპურ ტყის პირებში, სუბალპურ მდელოზე, ზაფხულ-შემოდგომით. ნახუცრიშვილი ივ., საქართველოს სოკოები / რედ. და თანაავტ. არჩ. ღიბრაძე, თბ.: „ბუნება პრინტი“ და საქართველოს ბუნების შენარჩუნების ცენტრი, 2006. — გვ. 164, ISBN 99940-856-1-1. Agaricus tabularis დაარქივებული 2020-10-26 საიტზე Wayback Machine. — Fungi.Biodiversity-Georgia.net ↑ Systema Mycologicum 1: 221 (1821) ↑ Systematis Mycologici: 284 (1838) ↑ Eine Anleitung zur Kenntniss derselben: 126 (1877) ↑ ცხვარიო. საქართველოს სოკოებისა და ლიქენების ეთნობიოლოგია. დაარქივებულია ორიგინალიდან — 2020-10-26. ციტირების თარიღი: 4 ნოემბერი, 2020. ↑ ნახუცრიშვილი, 2006, გვ. 164
წარმატებებს გისურვებ, ჩარლი

„წარმატებებს გისურვებ, ჩარლი“ (ინგლ. Good Luck Charlie) — ამერიკული ტელესერიალი, რომელიც Disney Channel-ის ეთერში 2010 წლის 4 აპრილიდან 2014 წლის 16 თებერვლამდე გადიოდა. აგრეთვე გამოსულია ფილმი „წარმატებებს გისურვებ, ჩარლი კინოში“. სერიალში მოთხრობილია თუ როგორ ცდილობს დანკენების ოჯახი, აღზარდოს პატარა ჩარლი, რომელიც ოჯახში მეოთხე შვილია. მას მერე, რაც დედა უბრუნდება სამუშაოს, ხოლო მამა მთლიანად ერთვება თავის ბიზნესში, ჩარლიზე ზრუნვას მისი 15 წლის და ტედი, და ძმები: 17 წლის ტიჯეი და 10 წლის გეიბი. მისი და - ტედი გადაწყვეტს, ყველაფერი რაც დანკენების სახლში ხდება, ვიდეოკამერით გადაიღოს, რათა რამდენიმე წლის შემდეგ ჩარლის უჩვენოს. იგი თავის ყველა ჩანაწერს ასე ამთავრებს - „წარმატებებს გისურვებ, ჩარლი“. ბრიჯიტ მენდლერი — ტედი დანკენი მია ტალერიკო — ჩარლი დანკენი ჯეისონ დოლი — ლი-ჯეი დანკენი ბრედლი სტივენ პერი — გეიბ დანკენი ლი-ელინ ბეიკერი — ემი დანკენი ერიკ ალან კრამერი— ბობი დანკენი ოფიციალური საიტი „წარმატებებს გისურვებ, ჩარლი“ — კინოფილმების ინტერნეტ-მონაცემთა ბაზა (ინგლისური)
ქერშავეთი

ქერშავეთი — მდინარე ბაღდათის მუნიციპალიტეტში. სათავე აქვს მესხეთის ქედის ჩრდილოეთ კალთაზე, ზღვის დონიდან 2245 მ სიმაღლეზე. მარცხენა მხრიდან ერთვის მდინარე ხანისწყალს. სიგრძე 20 კმ, აუზის ფართობი 107 კვ.კმ. საზრდოობს წვიმის, თოვლისა და მიწისქვეშა წყლით. წყალდიდობა გაზაფხულზეა, წყალმოვარდნები - შემოდგომაზე. საშუალო წლიური ხარჯი 3,1 მ³/წმ. აფხაზავა ი., ქართული საბჭოთა ენციკლოპედია, ტ. 10, თბ., 1986. — გვ. 502.
ცხენისკბილა სოკო

ცხენისკბილა სოკო (ლათ. Russula delica) — ქუდიანი სოკო, ქუდის დიამეტრი 20 სმ-ს აღწევს. თავდაპირველად ბრტყელია, სიმწიფეში — ჩაღრმავებული; თეთრი, ზოგჯერ მოყვითალო-მურა ლაქები აქვს, ზედაპირზე მშრალია. ფირფიტები თეთრი ან მოცისფროა. ფეხიც თეთრია, 5 სმ-მდე სიგრძის, ფუყე. ფირფიტების რბილობი ცხარეა. იზრდება წიწვოვან და ფოთლოვან ტყეში ჯგუფ-ჯგუფად ზაფხულ-შემოდგომაზე. იჭმება მხოლოდ დამწნილებული. ნახუცრიშვილი ი., ქართული საბჭოთა ენციკლოპედია, ტ. 11, თბ., 1987. — გვ. 250.
ძვ. წ. 163

ძვ. წ. 168 | ძვ. წ. 167 | ძვ. წ. 166 | ძვ. წ. 165 | ძვ. წ. 164 | ძვ.წ. 163 | ძვ. წ. 162 | ძვ. წ. 161 | ძვ. წ. 160 | ძვ. წ. 159 |ძვ. წ. 158 პტოლემე VI-მა დაიბრუნა ეგვიპტის სამეფო ტახტი. მაგრამ რომის იმპერიამ გასცა ბრძანება, რომ სამეფო ორად გაყოფილიყო და პტოლემე VIII-ს ემართა კირენაიკა, ხოლო პტოლემე VI-ს კვიპროსი და ეგვიპტე.
ცხენისკბილა

ცხენისკბილა (ლათ. Leucojum) — მცენარეთა გვარი ამარილისისებრთა ოჯახისა. ბოლქვიანი ბალახებია. გავრცელებულია ევროპაში, მცირე აზიასა და ირანში. ყირიმსა და კავკასიაში ცხენისკბილას 2 სახეობა იზრდება. საქართველოს დასავლეთ ნაწილში მხოლოდ 1 სახეობა გვხვდება — ზაფხულის ცხენისკბილა (ლათ. Leucojum aestivum), რომელიც ტენიან, დაჭაობებულ მდელოზე იზრდება. ქართული საბჭოთა ენციკლოპედია, ტ. 11, თბ., 1987. — გვ. 250.
ცხვარი

ცხვარი (ლათ. Ovis) — წყვილჩლიქოსანი მცოხნელი ცხოველების გვარი ძროხისებრთა ოჯახისა. მათი სხეულის სიგრძე 140 სმ, მასა 40-200 კგ აღწევს. გავრცელებულნი არიან ხმელთაშუა ზღვის ზოგიერთ კუნძულზე, წინა, შუა, ცენტრალურ და ჩრდილო-აღმოსავლეთ აზიაში, აგრეთვე ჩრდილოეთ ამერიკის დასავლეთ ოლქებში. გვხვდებიან ზღვის დონიდან 5000 მ-მდე. ბინადრობენ გაშლილ ადგილებში. ჯოგური პოლიგამიური ცხოველები არიან. ცხვრის გეოგრაფიულ რასებს შორის ამიერკავკასიაში (სომხეთი) გვხვდება O. ammon gmelini. იკვებებიან ბალახოვანი მცენარეებით. მაკეობა 5 თვემდე გრძელდება. შობენ 1-2 კრავს. იყენებენ ხორცსა და ტყავს. წარმოადგენენ მრავალი თანამედროვე შინაური ცხვრის წინაპარს. ქართული საბჭოთა ენციკლოპედია, ტ. 11, თბ., 1987. — გვ. 251.
ცხოველთა ანატომია

ცხოველთა ანატომია, იგივე ზოოტომია — მეცნიერება ცხოველთა ცალკეული ორგანოს, მათი სისტემებისა და მთლიანი ორგანიზმის ფორმისა და აგებულების შესახებ. შეისწავლის ასევე ცხოველთა ორგანიზმის ქსოვილებს. ცხოველთა სამყაროს წარმომადგენლები განსხვავდებიან ერთმანეთისგან ანატომიური თვისებებით. ცხოველებისთვის, რომლებიც ერთ სახეობას ან ერთ კლასს ეკუთვნიან, დამახასიათებელია მსგავსი ანატომიური აგებულება. ქართული საბჭოთა ენციკლოპედია, ტ. 11, გვ. 255, თბ., 1987 წელი ანატომია (რუსული)// ბროკჰაუზისა და ეფრონის ენციკლოპედიური ლექსიკონი: 86 ტომად. სანქტ-პეტერბურგი, 1890—1907
ცხმორი

ცხმორი — სოფელი საქართველოში, რაჭა-ლეჩხუმისა და ქვემო სვანეთის მხარის ონის მუნიციპალიტეტში, თემის ცენტრი (სოფლები: ბაჯიხევი, ფსორი, ღუნდა). მდებარეობს რაჭის ქედის ჩრდილოეთ კალთაზე, მდინარე ჯეჯორის (რიონის მარცხენა შენაკადი) ხეობაში. ზღვის დონიდან 1280 მეტრი, ონიდან 10 კილომეტრი. სოფელში საბჭოთა კავშირის დროს იყო საშუალო სკოლა, ბიბლიოთეკა, კლუბი. 2014 წლის აღწერის მონაცემებით სოფელში ცხოვრობს 31 ადამიანი. ქართული საბჭოთა ენციკლოპედია, ტ. 11, გვ. 255, თბ., 1987 წელი ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ Кавказскій календарь на 1912 годъ, Тифлись, 1911, стр. 222. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ცხოვრების ხე

ცხოვრების ხე, მსოფლიო ხე — მსოფლიო წესრიგის სიმბოლური სახე ძველი ქვეყნების ხალხთა მითოლოგიაში. იგი განასახიერებდა სამყაროს მთლიანობას, ქვეყნიერების ნაწილთა ურთიერთკავშირს, რომელიც ორგანიზებული, სივრცობრივი სტრუქტურის სახით იყო წარმოდგენილი. სამყაროს მთლიანობა განხილული იყო როგორც ერთმანეთის საპირისპირო ნიშანთა მქონე ელემენტების ერთობლიობა (მაგ: ზესკნელი — ქვესკნელი), რითაც განსხვავდებოდა პირველადი სუბსტანციისაგან, უფორმო ქაოსისაგან. ხე, როგორც სამყაროს სიმბოლო, აღმოცენდა და მრავალფეროვანი ვერსიით გავრცელდა ძველი მიწათმოქმედი და მესაქონლე ხალხის მითოსში. უძველესი შეხედულებების თანახმად, ცხოვრების ხე დგას სამყაროს ცენტრში და თავისი ვერცკულით გაივლის კოსმოსის სამ სარტყელს: ფესვები მოქცეულია ქვესკნელში, ტანი სკნელზე (მიწის პირზე) დგას, ხოლო წვერი ზეცაშია. ამ ელემენტების უძველესი სიმბოლიკა ცხოველური სახისა იყო. თუ ცხოვრების ხის წვერსა და ტანს გამოხატავდნენ ფრინველისა და ცხოველის სახით (ხშირად ადამიანის სახითაც), ფესვებს ანუ ქვესკნელს განასახიერებდა თევზი, ქვეწარმავალი და ა.შ. მოგვიანებით წარმოიქმნა უფრო განზოგადოებული სიმბოლური მწკრივი, რომელიც ცხოვრების ხეს წარმოადგენდა დროში განფენილად (წარსული, აწმყო, მომავალი) ან სამყაროს ელემენტთა კავშირის სახით (წყალი, მიწა, ცეცხლი) და ა.შ. ქართული საბჭოთა ენციკლოპედია, ტ. 11, გვ. 255, თბ., 1987 წელი
ცხრატყავა

ცხრატყავა (ლათ. Lonicera) — მერქნიან მცენარეთა გვარი ცხრატყავასებრთა ოჯახისა, სწორმდგომი ან გართხმული, ხვიარა, ფოთოლმცვივანი ან მარადმწვანე ბუჩქებია. 200-მდე სახეობა გავრცელებულია ჩრდილოეთ ამერიკაში, ევრაზიასა (მალაიზიისა და ფილიპინების კუნძულებამდე) და ჩრდილოეთ აფრიკაში. საქართველოში 7 სახეობა გვხვდება, აქედან ენდემური 2-ია: ბუშების ცხრატყავა (L.bushiorum) და სტევენის ცხრატყავა (L. steveniana). ინტროდუცირებულია 10 ეგზოტიკური სახეობა. ჩვენში ცხრატყავა იზრდება მთის შუა სარტყლამდე ტყეში, ქვეტყეში, ტყისპირას, ბუჩქნარში, ბალახოვან მცენარეულობაში და სხვა. უმრავლესობა სინათლის მოყვარული მცენარეა, ნაწილი დაჩრდილვას, სიმშრალეს და ნიადაგის დამლაშებას იტანს. სიცივისადმი გამძლეობა სახეობის მიხედვით სხვადასხვანაირია. მომწვანო-მოყვითალო ან მურა ფერის ძალზე მაგარი და მტკიცე მერქანი აქვს; ხმარობენ სახარატო საქმეში. ფოთლისა და ნაყოფისგან ამზადებენ საღებავს. იყენებენ ხალხურ მედიცინაში. თაფლოვანია. ზოგიერთი სახეობის ნაყოფი იჭმება, რის გამოც მოშენებულია (L.edulis). დეკორატიულია, კარგად იტანს კრეჭას და გადარგვას. იყენებენ (ქართულსაც L.iberica) მშრალი ადგილების გასამწვანებლად. ამრავლებენ თესლით, კალმით, გადაწვენით. მ. სახოკია ქართული საბჭოთა ენციკლოპედია, ტ. 11, გვ. 258, თბ., 1987 წელი
ძვ. წ. 132

ძვ. წ. 137 | ძვ. წ. 136 | ძვ. წ. 135 | ძვ. წ. 134 | ძვ. წ. 133 | ძვ.წ. 132 | ძვ. წ. 131 | ძვ. წ. 130 | ძვ. წ. 129 | ძვ. წ. 128 |ძვ. წ. 127 მითრიდატე VI ევპატორი — პონტოს მეფე (გ. ძვ. წ. 63)
ხუაიხე

ხუაიხე (ჩინ.: 淮河) — მდინარე ჩინეთის აღმოსავლეთ ნაწილში. სიგრძე იცვლება 813-იდან 1087 კმ-მდე (დამოკიდებულია შესართავ ადგილზე). აუზის ფართობი 187 ათ. კვ.კმ. სათავე აქვს ტუნბოშანის მთებში. მიედინება ჩინეთის დიდ ვაკეზე. მთავარი (მარცხ.) შენაკადია მდინარე ინხე. უმთავრესად საზრდოობს წვიმის წყლით. წყალმოვარდნა იცის ზაფხულში. წყლის საშუალო ხარჯი დაახლოებით 1000 მ³/წმ, მაქსიმალური — 10-13 ათ. მ³/წმ. წარსულში წყალმოვარდნისას ჯებირების გარღვევის გამო ხუაიხე ხან იანძის ერთვოდა, ხან ხუანხეს, ხან ყვითელს ზღვას. ამჟამად ხუაიხეს ჩამონადენის დიდი ნაწილი ტბებისა და არხების სისტემით მდინარე იანძიში ჩადის, წყალმოვარდნისას კი არხის საშუალებით — ყვითელ ზღვაში. ხუაიხე, ცნობები (ინგლისური) ხუაიხე — ენციკლოპედია ბრიტანიკა (ინგლისური) ხუაიხე — დიდი საბჭოთა ენციკლოპედია[მკვდარი ბმული] (რუსული) ქართული საბჭოთა ენციკლოპედია, ტ. 11, თბ., 1987. — გვ. 511.
იინგლაკ ჩინავატი

იინგლაკ ჩინავატი (ტაი. ยิ่งลักษณ์ ชินวัตร; დ. 21 ივლისი, 1967, სან-კამპჰენგ ჩიანგმაი) — ტაილანდის 28-ე პრემიერ-მინისტრი, პჰია-თაის პარტიის ერთ-ერთი ლიდერი, ამჟამად ემიგრაციაში მყოფი ექს-პერმიერის და მილიარდერის ტაქსინ ჩინავატის უმცროსი და. დაამთავრა ქალაქ ჩიანგმაის უნივერსიტეტი ბაკალავრის ხარისხით და კენტუკის უნივერსიტეტი მაგისტრის წოდებით. მუშაობდა ძმის, ტაქსინის, კომპანიაში Advanced Info Service PCL — დირექტორ-განმკარგველად. კომპანია ტაილანდში უმსხვილესი მობილური ოპერატორია. 2006 წელს მომხდარი გადატრიალებისა და ტაქსინის საზღვარგარეთ გაქცევის შემდეგ პოლიტიკაში მოვიდა, ჯერ სახალხო ხელისუფლების პარტიაში შევიდა, პარტიის აკრძალვის შემდეგ კი ფჰია-თჰაიში. ტაქსინის ბისნესსტრუქტურებმა, რომელთაც სათავეში იინგლაკი ედგა, ფინანსური დახმარება გაუწია დიქტატურის წინააღმდეგ მებრძოლ „გაერთიანებულ ფრონტს“ („წითელპერანგიანებს“). 2011 წლის 5 აგვისტოს ხმათა უმრავლესობით ქვეყნის პრემიერ-მინისტრად აირჩიეს. იინგლაკ ჩინავატი პირველი ქალია, რომელიც ტაილანდში პრემიერის პოსტზე დაინიშნა. იინგლაკმა 500 პარლამენტარიდან 296-ის მხარდაჭერა მიიღო. იინგლაკ ჩინავატი Facebook-ზე ჩინავატი თვითერზე Pheu Thai-ის პარტიის ვებგვერდზე Profile: იინგლაკ ჩინავატი ბიბისიზე
ხირგის-ნური

ხირგის-ნური (მონღ. Хяргас нуур) — გაუდინარი მლაშე ტბა მონღოლეთის ჩრდილო-დასავლეთ ნაწილში, ხირგის ქვაბულში (დიდი ტბების ქვაბულის ცენტრალური ნაწილი). მდებარეობს 1028 მ სიმაღლეზე. ფართობი 1360 კმ². სიღრმე 80 მ-მდე. ნაკადით უკავშირდება აირაგ-ნურის ტბას. იყინება ნოემბრიდან აპრილამდე. ნაპირები დაბალია, გაუდაბნოებული, ადგილ-ადგილ მდელოა. ტბიური ტერასების სიმაღლე 100 მ აღწევს. მდიდარია თევზით. ტბა ძირითადად იკვებება ნურინ-ხოლოის სრუტით, რომელსაც წყალი მოაქვს ახლომდებარე მტკნარი ტბიდან აირაგ-ნურიდან. ტბა და მისი მიდამოები მოქცეული ამავე სახელწოდების ეროვნული პარკის ტერიტორიაზე, რომელიც თავის მხრივ, იერთებს აირაგ-ნურის ტბასაც. ქართული საბჭოთა ენციკლოპედია, ტ. 11, თბ., 1987. — გვ. 484. ↑ "Mongolia", by Jane Blunden, from Bradt Travel Guides series, 2nd edition, 2008, ISBN 1841621781, p. 372 ↑ "Mongolia", by Michael Kohn, 2008, ISBN 1741045789, p. 242
არაგონი

არაგონი (Comunidad Autónoma de Aragón) — ესპანეთის ავტონომიური გაერთიანება 1981 წლიდან. რეგიონი მოიცავს 3 პროვინციას (მოსახლეობა ათ.): უესკა (227), სარაგოსა (973), ტერუელი (144). ფართობი — 47,7 ათასი. მოსახლეობა — 1 345 000. ადმინისტრაციული ცენტრი — სარაგოსა. არაგონი იყოფა სამ პროვინციად (სარაგოსა, უესკა, ტერუელი), რომლებიც თავის მხრივ იყოფიან 32 კომარკად. არაგონში არის 731 მუნიციპალიტეტი. ვიკისაწყობში არის გვერდი თემაზე: არაგონი არაგონის მთავრობა(ესპანური) არაგონის კორტესები(ესპანური) Gastronomía Aragonesa დაარქივებული 2007-04-22 საიტზე Wayback Machine. (ესპანური) Gran Enciclopedia Aragonesa დაარქივებული 2007-04-27 საიტზე Wayback Machine. (ესპანური)
გაიუს გრაკქუსი

გაიუს სემპრონიუს გრაქხუსი (ლათინურად: C·SEMPRONIVS·TI·F·P·N·GRACCHVS) (ძვ. წ. 154 - ძვ. წ. 121) რომაელი სახალხო ტრიბუნი. ძვ. წ. 123 და 122 წლებში აირჩიეს სახალხო ტრიბუნად. ცდილობდა დემოკრატიული რეფორმების გატარებას. ქალაქის პლებსის სასარგებლოდ შემოიღო პურის კანონი. ცდილობდა იტალიკელი მოკავშირებისთვის რომის მოქალაქების მინიჭებას, რამაც მხედრების და პლებსის წინააღმდეგობა გამოიწვია. 121 წელს ტრიბუნად აღარ აირჩიეს. დაიღუპა აჯანყების დროს. ლომოური ნ., ქართული საბჭოთა ენციკლოპედია, ტ. 3, თბ., 1978. — გვ. 249. პლუტარქე, „რჩეული პარალელური ბიოგრაფიები“, თბილისი, 1957
აირაგ-ნური

აირაგ-ნური (მონღ. Айраг нуур) — მტკნარი ტბა მონღოლეთის ჩრდილო-დასავლეთ ნაწილში. მდებარეობს ზღვის დონიდან 1030 მ სიმაღლეზე, ტბა ხირგის-ნურიდან 5 კმ მოშორებით. ფართობი 143 კმ², სიგრძე 18 კმ, სიგანე 13 კმ. მაქსიმალური სიღრმე 10 მ. სანაპირო ხაზის სიგრძე დაახლოებით 54 კმ-ია. აირაგ-ნურის ტბა გადამფრენი ჩიტების დასვენების ადგილია. აირაგ-ნურის ტბა დაარქივებული 2016-03-04 საიტზე Wayback Machine. ინფორმაცია დაარქივებული 2012-09-05 საიტზე Archive.isCategory:Webarchive template archiveis links
ფქვილა სოკო

ფქვილა სოკო, ფქვილიო (ლათ. Russula lutea) — ქუდიანი სოკო ხრაშუნა სოკოების გვარისა. ქუდის დიამეტრი 5 სმ აღწევს, ყვითელია, ზედაპირი წებოვანია, გამშრალი კი — პრიალა. ფირფიტები, ფეხი თეთრი, რბილობი თეთრი, მშრალი და ფაშარია. სპორები კვერცხისებრ-ელიფსისებურია, მეჭეჭებით 1 მკმ სიმაღლით. იზრდება ფოთლოვან და შერეულ ტყეში ზაფხულ-შემოდგომით. საჭმელად იხმარება ახალი (მოხრაკული) და დამწნილებული. ფქვილა სოკო Index Fungorum-ზე (ინგლისური) ფქვილა სოკო MycoBank-ზე (ინგლისური) ნახუცრიშვილი ი., ქართული საბჭოთა ენციკლოპედია, ტ. 10, თბ., 1986. — გვ. 436. ↑ ნახუცრიშვილი ივ., საქართველოს სოკოები / რედ. და თანაავტ. არჩ. ღიბრაძე, თბ.: „ბუნება პრინტი“ და საქართველოს ბუნების შენარჩუნების ცენტრი, 2006. — გვ. 201, ISBN 99940-856-1-1.
ვირზაზუნა

ვირზაზუნა (ლათ. Marmota) — ძუძუმწოვრების გვარი მღრღნელების რიგისა. მსოფლიოში ვირზაზუნათა 15 სახეობაა ცნობილი. მათ სამშობლოდ ამერიკა ითვლება. ვირზაზუნები ძალიან განსხვავდებიან სხვა ძუძუმწოვრებისაგან. იმ დროს როდესაც ცხოველები აზიიდან და ევროპიდან ამერიკისაკენ მიემართებოდნენ, ვირზაზუნები პირიქით, ამერიკიდან გავრცელდნენ მთელ მსოფლიოში. 1886 წლიდან ამერიკაში ალასკაზე 2 თებერვალს პირველად აღნიშნეს ვირზაზუნას დღე. ამ დღისით ვირზაზუნის გამოჩენა განსაზღვრავს, თუ კიდევ რამდენ ხანს გაგრძელდება ზამთარი. ვირზაზუნები ხანდახან ძილში ხვრინავენ. ვირზაზუნების უმეტესობა ორივე თვალს ერთდროულად არ ახამხამებს. ვირზაზუნების შეყვანა იკრძალება ჰავაის კუნძულზე. ის უკანონო ცხოველია. ვიკისაწყობში არის გვერდი თემაზე: Marmot The Marmot Burrow დაარქივებული 2012-09-24 საიტზე Wayback Machine. ვირზაზუნების საერთაშორის ქსელი
ჩემოდანი

ჩემოდანი გამოიყენება ნივთების შენახვასა და ტრანსპორტირებაში. იგი შედგება ყუთისაგან (რომელიც დამზადებულია ხელოვნური ტყავის, ხის, ბოჭკოვანი ან სინთეზური მასალისაგან) და ხელის მოსაკიდისაგან. თანამედროვე ჩემოდნებს ასევე გააჩნიათ ბორბლები, რათა უფრო მოსახერხებელი იყოს მათი ტარება.
მიკრომეტრი (მრავალმნიშვნელოვანი)

მიკრომეტრი შეიძლება აღნიშნავდეს : მიკრომეტრი – სიგრძის წილობითი ერთეული მიკრომეტრი – საზომი ხელსაწყო
ეპონა

ეპონა (ლათ. Epona) — მეცხენეობის გალიური ქალღმერთი. მფარველობდა ცხენებს, აქლემებს, ვირებს, მეხრეებს და მეეტლეებს. გალების ქვეყნიდან ეპონას კულტი მთელს რომის იმპერიაში გავრცელდა. ცხენზე ან აქლემზე მჯდომარე ქალღმერთის გამოსახულებას ათავსებდნენ თავლებსა და სამხედრო ბანაკებში. ეპონას ხელში ყვავილები ან ხილი ეჭირა. რომში არსებობდა ეპონას მონათესავე ქალღმერთის — ბუბონას კულტი, რომელიც რქიანი პირუტყვის მფარველად ითვლებოდა. ეპონას შესახებ ↑ ნოდარ გაფრინდაშვილი მითოლოგიური ლექსიკონი. გვ. 110 - თბილისი, „განათლება“, 1972. ვიკისაწყობში არის გვერდი თემაზე: ეპონა
ისმენე

ისმენე (ბერძნ. Ίσμήνη) — ამ სახელით, უპირატესად ცნობილია ოიდიპოსისა და იოკასტეს ქალიშვილი. ანტიგონეს და. როდესაც ანტიგონეს სიკვდილი მიუსაჯეს ძმის პოლინიკეს გვამის დამარხვის გამო, ისმენეც მის თანამზრახველად მიიჩნიეს და ისიც სიკვდილით დასაჯეს. ისმენე მოქმედი პირია სოფოკლეს ტრაგედიებში „ოიდიპოსი კოლონში“ და „ანტიგონე“. ისმენე ჰქვია ასევე ასოპოსის ქალიშვილს, რომელიც არგონის მეუღლე და იასოს დედაა. ↑ ნოდარ გაფრინდაშვილი. მითოლოგიური ლექსიკონი. გვ. 144 - თბილისი, „განათლება“, 1972. ვიკისაწყობში არის გვერდი თემაზე: ისმენე
Unfinished Music No.2: Life with the Lions

Unfinished Music No.2: Life with the Lions — ჯონ ლენონის და იოკო ონოს ექსპერიმენტული ალბომი, რომელიც გამოიცა 1969 წელს. ალბომის სათაური არის BBC რადიოკომედიის „ცხოვრება ლიონებთან ერთად“ პაროდირება, რომელსაც ლენონი უსმენდა. დისკი გამოცემულია ლეიბლის Apple Records ფილიალ Zapple Records-ის მიერ. ყველა სიმღერის ავტორები - ჯონ ლენონი და იოკო ონო. Cambridge 1969 – 26:31 No Bed For Beatle John – 4:41 Baby's Heartbeat – 5:10 Two Minutes Silence – 2:00 Radio Play – 12:35 Song For John - 1:29 Mulberry - 8:47 ინფორმაცია საიტზე Discogs ↑ Ruhlmann, William. Unfinished Music, No. 2: Life with the Lions – Yoko Ono. AllMusic. ციტირების თარიღი: 1 February 2012. ↑ Gary Graff & Daniel Durchholz (eds), MusicHound Rock: The Essential Album Guide, Visible Ink Press (Farmington Hills, MI, 1999; ISBN 1-57859-061-2), p. 667. ↑ [1] ↑ Ward, Edmund O. (9 August 1969). „Records“. Rolling Stone. San Francisco: Straight Arrow Publishers, Inc. ციტირების თარიღი: 1 October 2015. ↑ John Lennon: Album Guide | Rolling Stone Music. Rollingstone.com. დაარქივებულია ორიგინალიდან — 9 February 2014. ციტირების თარიღი: 16 August 2014.
ანტიგონე

ანტიგონე (ბერძ. Ἀντιγόνη) — ოიდიპოსისა და იოკასტეს ქალიშვილი, თავისი სურვილით გაჰყვა განდევნილ მამას კოლონოში. ოიდიპოსის სიკვდილის შემდეგ თებეში დაბრუნდა. ანტიგონემ თავისი ბიძის — კრეონტის აკრძალვის მიუხედავად დამარხა თავისი ძმა — პოლინიკი, რომელიც დასჯილი იყო იმით, რომ მკვდარი უნდა გდებულიყო ქუჩაში დაუმარხავი. ასეთი მოქმედებისათვის ანტიგონე ცოცხლად დაასაფლავეს. როდესაც ანტიგონეს სიკვდილი მისმა საქმრომ — მეფე კრეონტის ვაჟმა ჰემონმა გაიგო, მანაც თავი მოიკლა. ანტიგონეს სახე მამა-შვილური და დაძმური სიყვარულის, მოვალეობის შეგნებისა და სიმამაცის განსახიერებაა. ეს საუკეთესოდ აისახა სოფოკლეს ტრაგედიებში — „ოიდიპოსი კოლონუში“ და „ანტიგონე“. ↑ ნოდარ გაფრინდაშვილი, მითოლოგიური ლექსიკონი, თბილისი: „განათლება“, 1972, გვ. 36. ვიკისაწყობში არის გვერდი თემაზე: ანტიგონე
Wedding Album

Wedding Album — ჯონ ლენონის და იოკო ონოს ექსპერიმენტული ალბომი, რომელიც გამოიცა 1969 წელს. პირველი გვერდი, John & Yoko შედგება ჯონისა და იოკოს ხმებისგან, რომლებიც ერთმანეთს უხმობენ, რასაც ახლავს გულისცემის ხმა. მეორე გვერდი, Amsterdam, მოიცავს ინტერვიუებს, საუბრებს და სხვადასხვა ხმას, ჩაწერილს იოკოსა და ჯონის თაფლობის თვის პერიოდში, საწოლში ჩატარებული აქციის დროს. ასევე ჟღერს The Beatles-ის სიმღერის Because ნაწყვეტი. ყველა სიმღერის ავტორები - ჯონ ლენონი და იოკო ონო, გარდა მითითებულისა. ინფორმაცია საიტზე Discogs ↑ Wedding Album AllMusic-ზე
Imagine (არმინ ვან ბიურენის ალბომი)

Imagine — ნიდერლანდელი დიჯეი არმინ ვან ბიურენის ალბომი. გამოვიდა 2008 წლის 19 აპრილს. გამოსცა ლეიბლმა Armada Music. Imagine - 9:27 Going Wrong - 5:36 Unforgiveable - 8:04 Face To Face - 7:29 Hold On To Me - 7:16 In And Out Of Love - 6:01 Never Say Never - 6:59 Rain - 7:11 What If - 7:17 Fine Without You - 6:26 Intricacy - 7:07 ↑ Imagine album genres. Armin van Buuren. დაარქივებულია ორიგინალიდან — 2015-11-21. ციტირების თარიღი: 2015-10-01. ↑ 365mag review ↑ Allmusic review ↑ „Dutchcharts.nl – Armin van Buuren – Imagine“ (ჰოლანდიურად). Hung Medien. ↑ "Armin van Buuren – Imagine". Mexicancharts.com. Hung Medien. ↑ "Oficjalna lista sprzedaży :: OLIS - Official Retail Sales Chart". OLiS. პოლონეთის აუდიოს და ვიდეოს მწარმოებლები. ↑ „Armin van Buuren ალბომების და სიმღერების ისტორია ჩარტებში (Billboard 200)“. Billboard.
დიდი პოლონური ენციკლოპედია

დიდი პოლონური ენციკლოპედია (Wielka Encyklopedia Powszechna PWN) — 2005 წლამდე უდიდესი პოლონური ენციკლოპედია. გამოიცა 1962-70 წლებში პოლონეთის სახელმწიფო სამეცნიერო გამომცემლობის მიერ ვარშავაში. გამოცემა შეიცავს 82 000 სტატიას, 12 000 ილუსტრაციას, 200 ფერად და 650 შავ-თეთრ ჩანართ ილუსტრაციას და 120 ფერად რუკას მეცამეტე დამატებით ტომში. ბევრი სტატიის ქვეშ ავტორია მითითებული, ბევრსაც ბიბლიოგრაფია ერთვის. ენციკლოპედიას სასტიკი ცენზურა ემჩნევა. როგორც წინასიტყვაობაშია ნათქვამი, ენციკლოპედია ნაციონალიზმისა და მატერიალიზმის პრინციპების გამტარებელია და სოციალისტურ მსოფლმხედველობას გვიჩვენებს. 2000 ავტორს, 1000 რეცენზენტსა და თითქმის 100 რედაქტორს ორი სამეცნიერო უწყება — პოლონეთის მეცნიერებათა აკადემია და განათლების სამინისტრო კურირებდა პროფესორ ტადეუშ კოტარბინსკის ხელმძღვანელობით. ენციკლოპედიის შექმნის ინიციატივა 1957 წელს გაჟღერდა, გამოცემა იმხანად 8 ტომად იყო ჩაფიქრებული (თუმცა 12 ტომამდე გაიზარდა). მართალია, 1957 წელს ჩაეყარა საფუძველი ენციკლოპედიის შექმნის იდეას, მაგრამ ესკიზებზე მუშაობა მხოლოდ ორი წლის თავზე, 1959 წელს, დაიწყო. 14 თვე დასჭირდა სტატიათა სიის შედგენას, 16 თვე კი პირველი ტომის შექმნაზე წავიდა. ყოველი მომდევნო ტომი კი 9 თვის ინტერვალით იქმნებოდა. როგორც კი თორმეტივე ტომი დასრულდა, მეცამეტე, დამატებით, ტომზე დაიწყეს მუშაობა, რომელშიც 5 ათასამდე შესწორება-ცვლილება იქნა შეტანილი და რამდენიმე ახალი სტატიაც დაემატა). გამოცემის თარიღებით: A – Ble, 1962 Bli – Deo, 1963 Dep – Franc, 1964 Frang – Im, 1964 In – Kons, 1965 Kont – Mam, 1965 Man – Nomi, 1966 Nomo – Polsc, 1966 Polska – Robe, 1967; იწყება 224-გვერდიანი სტატიით პოლონეთის შესახებ, რომელიც 35 სექციად არის დაყოფილი. Robi – Step, 1967 Ster – Urz, 1968 Usa – Ż, 1969 დამატება, 1970 მერვე ტომი შეიცავს სტატიას „ნაცისტური საკონცენტრაციო ბანაკები“ (პოლ.Obozy koncentracyjne hitlerowskie), სადაც ბევრი საკამო საკითხია. მათ შორის: არ არის ნაჩვენები, რომ საკონცენტრაციო ბანაკები არ იყო ერთადერთი იარაღი ნაცისტების ხელში (სადამსჯელო ბანაკების, ციხეების, გეტოებისა და შრომითი ბანაკების პარალელურად). არ არის ნაჩვენები საკონცენტრაციო ბანაკების განსხვავებული როლი პოლონეთში გერმანიის შეჭრამდე და შემდეგ. ამახინჯებს პოლონელებისა და სხვა ერების რეალური ტანჯვის სურათს. უარყოფს გერმანელთა სიკვდილის ბანაკების არსებობას პოლონეთის ფარგლებს გარეთ, მაგ: გერმანიაში, ავსტრიაში, საბჭოთა კავშირში, იუგოსლავიაში და გერმანული ოკუპაციის სხვა ადგილებში. შედეგად, სარედაქციო ჯგუფი „განახლდა“ და ახალი, შესწორებული სტატია „ჰიტლერის ბანაკები“ (პოლ.Obozy hitlerowskie) დაემატა მე-11 ტომს ჩანართის სახით, მოგვიანებით კი დამატებით ტომშიც შეიტანეს ხსენებული სტატია. დიდი პოლონური ენციკლოპედია (ახალი) (მემკვიდრე) ენციკლოპედიები ენების მიხედვით Atnaujinta visuotinė lenkų enciklopedija დაარქივებული 2006-04-28 საიტზე Wayback Machine.